जावड़ेकर ने कहा- कांग्रेस दर्शन नहीं सत्यार्थ दर्शन
62 दिन में अध्यक्ष बनीं सोनिया नागरिकता लेने में लगे 16 साल
भास्कर न्यूज नेटवर्क | मुंबई/नई दिल्ली
मुंबईकांग्रेस के मुखपत्र ‘कांग्रेस दर्शन’ की वजह से पार्टी को स्थापना दिवस पर शर्मिंदगी का सामना करना पड़ा। इसमें पार्टी अध्यक्ष सोनिया गांधी के साथ ही देश के पहले प्रधानमंत्री जवाहर लाल नेहरू पर निशाने साधे गए हैं। विवाद होने पर मुंबई कांग्रेस अध्यक्ष संजय निरूपम ने माफी मांगी। लेकिन कांग्रेस का ही एक धड़ा अब उनका इस्तीफा मांग रहा है। वहीं, पार्टी ने मुखपत्र के कंटेंट एडिटर सुधीर जोशी को हटा दिया है।
दिल्ली में पार्टी मुख्यालय में स्थापना दिवस मनाने जुटे नेताओं ने कांग्रेस दर्शन में छपे लेखों की आलोचना की। सलमान खुर्शीद और राज बब्बर बोले, ‘मामला गंभीर है। एआईसीसी जांच करेगी।’ वहीं, गुलाम नबी आजाद ने कहा, ‘लेखक को इतिहास की जानकारी नहीं है। उसे यह भी नहीं पता कि नेहरू किन परिस्थितियों में देश के पहले पीएम बने थे।’ विवाद बढ़ने पर मुंबई कांग्रेस के अध्यक्ष संजय निरुपम ने कहा, “मैं गलती स्वीकार करता हूं। मैं सिर्फ नाम मात्र का संपादक हूं। संपादक मंडल में जिसने भी ये गलती की है, उसके खिलाफ कार्रवाई होगी।’
सोनिया गांधी पर |सोनिया गांधी कार्य गौरव विशेषांक में सोनिया पर दो लेख है। ‘कांग्रेस की कुशल सारथी सोनिया गांधी’ और ‘पिता ने सबसे पहले सोनिया नाम से पुकारा था’। इनमें लिखा है, ‘पार्टी की प्राथमिक सदस्य बनने के महज 62 दिनों के अंदर सोनिया अध्यक्ष बन गईं। राजीव से शादी के 16 साल बाद सोनिया भारत की नागरिक बनीं। सोनिया के पिता स्टेफनो मायनो मुसोलिनी के सैनिक थे। वे फासिस्ट थे। रूस के खिलाफ विश्व युद्ध में हारे।’
जवाहरलालनेहरू पर |15 दिसंबर को सरदार वल्लभ भाई पटेल की पुण्यतिथि पर उन्हें श्रद्धांजलि देने के मकसद से लेख लिखा- ‘सचमुच वे सरदार थे’। इसमें लिखा, ‘ज्यादातर कांग्रेस समितियों का समर्थन होने के बावजूद सिर्फ महात्मा गांधी की इच्छा के चलते सरदार पटेल को प्रधानमंत्री की दौड़ से दूर रखा गया। अगर नेहरू पटेल की सुनते तो कश्मीर समस्या का जन्म ही होता। दोनों नेताओं के बीच संबंध तनावपूर्ण रहे। पटेल ने कई बार इस्तीफा देने की धमकी भी दी थी। हकीकत यह है कि कांग्रेस हमेशा से ही नेहरू-पटेल में मतभेदों की अटकलों को खारिज करती रही है।’
नई दिल्ली स्थित कांग्रेस मुख्यालय पर पार्टी ध्वज को सलामी देतीं कांग्रेस अध्यक्ष सोनिया गांधी।
नई दिल्ली |कांग्रेस दर्शन में छपे लेख पर भाजपा ने चुटकी ली। केंद्रीय पर्यावरण मंत्री प्रकाश जावड़ेकर ने संजय निरूपम को ही बधाई दे दी। उन्होंने कहा, ‘इस जर्नल को कांग्रेस दर्शन के बजाय सत्यार्थ दर्शन कहना चाहिए।’ उन्होंने कहा, ‘महत्वपूर्ण यह है कि इसका प्रकाशन पार्टी के 131वें स्थापना दिवस पर हुआ। सरदार पटेल को कांग्रेस में ज्यादा समितियों का समर्थन था, लेकिन गांधी जी ने उन्हें दरकिनार करते हुए नेहरू का नाम आगे रखा।
पटेल ने 562 प्रांतों को एकजुट किया। नेहरू सिर्फ कश्मीर के प्रभारी थे, जो आज भी समस्या बना हुआ है। पटेल ने तिब्बत पर चीन के धोखे की चेतावनी दी थी। यह बीजेपी या जावड़ेकर नहीं कह रहे बल्कि कांग्रेस का मुखपत्र कह रहा है। जो कांग्रेस छिपाती आई है, वह सामने रहा है। मैं इसके लिए संजय निरूपम को बधाई देता हूं। जब वे शिवसेना के मुखपत्र के हिंदी संस्करण दोपहर का सामना के संपादक थे, तो भी उनके लेख में सच ही झलकता था।’
कंटेंट एडिटर को हटाने पर बीजेपी सचिव श्रीकांत शर्मा ने कहा, ‘यह पार्टी के सच के प्रति असहिष्णुता दिखाता है।’
awa_Deva awa_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva